CELEX: 62015TN0531
Language: sl
Date: 2015-09-11 00:00:00
Title: Zadeva T-531/15: Tožba, vložena 11. septembra 2015 – Coveris Rigid (Auneau) France/Komisija

7.12.2015   
            
            
               SL
            
            
               Uradni list Evropske unije
            
            
               C 406/34
            
         Tožba, vložena 11. septembra 2015 – Coveris Rigid (Auneau) France/Komisija
   (Zadeva T-531/15)
   (2015/C 406/34)
   Jezik postopka: angleščina
   
      Stranki
   
   
      Tožeča stranka: Coveris Rigid (Auneau) France (Auneau, Francija) (zastopniki: H. Meyer-Lindemann, C. Graf York von Wartenburg in L. Titze, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               člen 1(5) Sklepa Komisije C(2015)4336 final z dne 24. junija 2015 v zadevi AT.39563 – živilske embalaže za prodajo na drobno, razglasi za ničen v delu, v katerem je navedeno, da je tožeča stranka kršila člen 101 PDEU s tem, da je v obdobju, navedenem v členu 1(5)(d) Sklepa Komisije, sodelovala pri enotni in trajajoči kršitvi, sestavljeni iz več ločenih kršitev, v sektorju penastih pladnjev za živilsko embalažo za prodajo na drobno na Francije, in
            
         
               —
            
            
               člen 2(5) Sklepa Komisije C(2015)4336 final z dne 24. junija 2015 v zadevi AT.39563 – živilske embalaže za prodajo na drobno, razglasi za ničen v delu, v katerem tožeči stranki nalaga globo 4 7 56  000 EUR; in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: Komisija je napačno uporabila načelo osebne odgovornosti s tem, da je ugotovila, da je družba Coveris odgovorna za zatrjevano udeležbo pri enotni in trajni kršitvi v sektorju penastih pladnjev za živilsko embalažo za prodajo na drobno v Franciji. Posebne okoliščine zadeve so upravičevale celostni pogled v zvezi z dvema deloma menedžerskega prevzema ONO Packaging ali, alternativno, uporabo načela gospodarske kontinuitete v povezavi z delom transakcije, ki zajema sredstva. Na tej podlagi družba Coveris ni mogla biti odgovorna za zatrjevano kršitev.
            
         
               2.
            
            
               Drugi tožbeni razlog: Komisija je kršila načelo enakega obravnavanja s tem, da je razlikovala med delom menedžerskega prevzema ONO Packaging, ki se nanaša na sredstva, in delom tega prevzema, ki se nanaša na delnice, in posledično razdelila odgovornost med pravni osebi (to je Coveris in ONO Packaging Portugal SA), ki sta del različnih podjetij, ko je ugotavljala odgovornost za zatrjevane kršitve, ki jo je storilo eno podjetje, ki je po menedžerskem prevzemu ostalo nespremenjeno.